## Adatvédelmi tájékoztató és folyamatleírás a GDPR 14. cikk szerint

**Tisztelt Bardócz Csaba!**

A VOLÁNBUSZ Zrt. az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban GDPR) előírásai szerint jelen tájékoztatóval és folyamatleírással ez úton tájékoztatja, hogy a társaság Öntől független forrásból származóan kezeli az itt megjelölt ügyben és folyamat során az Ön személyes adatait.

**Az ügy, amelyben az Ön személyes adatait a Társaság kezeli**:

00945-001/2021-P.

2022. január 12-én a BKK Zrt.-nél, a MOS-261 forgalmi rendszámú autóbusszal kapcsolatban tett bejelentést. Válaszunkban megküldjük hivatalos tájékoztatásunkat.

**Az Ön adatainak forrása:**

A BKK Zrt.-nél Ön által tett bejelentés illetékességi okból társaságunkhoz történő továbbítása révén ismertük meg az adatait.

**Az Ön adatainak társaság általi megszerzésének dátuma:**

A BKK Zrt. részéről 2022.január 21. napján elektronikus levélben érkezett az Ön által tett bejelentés.

**Az adatkezelés célja:**

Az Ön által tett bejelentésre az Ön részére történő igazolás megküldése.

**Az érintett személyes adatok kategóriái:**

|  |  |
| --- | --- |
| **Neve** | Bardócz Csaba |
| **E-mail címe** | [budapest@jarokelo.hu](mailto:%20budapest@jarokelo.hu) |

**Az adatkezelés jogalapja:**

A GDPR 6. cikk (1) f) szerinti jogos érdek érvényesítése: az Ön által tett bejelentésben megjelenő panasz kivizsgálására, az eset körülményeinek felderítése, az Ön számára tájékoztatás küldése a vizsgálat eredményéről.

**A különleges személyes adatok kezelésének jogalapja és feltétele:**

A Társaság különleges személyes adatot nem kezel.

**A Társaság pontos megnevezése, elérhetőségei:**

név: VOLÁNBUSZ Közlekedési Zártkörűen működő Részvénytársaság

rövid név: VOLÁNBUSZ Zrt. (továbbiakban: Társaság)

székhely: 1091 Budapest, Üllői út 131

postacím: 1476 Budapest, Pf. 302.

honlap: [www.volanbusz.hu/hu](http://www.volanbusz.hu/hu),

központi e-mail cím: info@volanbusz.hu

központi telefonszám: +36 1 219-8000,

törvényes képviselő: a Társaság elnök-vezérigazgatója

**A Társaság adatvédelmi tisztviselőjének neve és elérhetőségei,**

név: dr. Vajda Krisztina Adél

e-mail: adatvedelem@volanbusz.hu

**Az adatkezelésbe bevont adatfeldolgozók és az adatfeldolgozási művelet megjelölése:**

A Társaság adatfeldolgozót a bejelentések, panaszügyek kezelésébe nem von be.

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

Az adat harmadik személyek részére nem kerül továbbításra. Amennyiben Ön jogorvoslattal él az általunk adott válasz tekintetében és a jogorvoslattal érintett hatóság, testület eljárása során társaságunknak kötelezettsége keletkezik az esetre vonatkozó nyilatkozatok megtételére, ez esetben az eljáró hatóság részére sor kerülhet az adatai továbbítására.

**A személyes adatok tárolásának időtartama:**

A fogyasztóvédelemről szóló 1997. évi CLV. törvény 17/A.§ (5) bekezdésében foglaltakat figyelembe véve az adatokat 3 évig tároljuk.

**Az adatkezelés folyamatának leírása:**

Az Ön által a BKK Zrt.-hez küldött bejelentésében megadott személyes adatait a bejelentéssel/panasszal érintett ügy kivizsgálásának eredményéről való tájékoztatás érdekében kezeljük. Az adatkezelés során a tájékoztatást az Ön által megjelölt címre továbbítjuk. A megadott adatkategóriák alapján (név, egyéb, Igazoláson szereplő személyes adatok, elektronikus levelezési cím) ezen a módon tudjuk megadni az Ön által tett bejelentésre vonatkozó információkat ügye megnyugtató rendezése érdekében.

**Az érintetti joggyakorlásra vonatkozó szabályok:**

A Társaság tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatai törlését, ha azok kezelése véleménye szerint jogellenes vagy az azokkal elérendő célból a Társaságnak már nincs rá szüksége,
* kérheti személyes adatai kezelésének korlátozását,
* tiltakozhat személyes adatai kezelése ellen, *(ha a jogalap a közérdek, a közhatalmi jogosítvány vagy a jogos érdek)*.

A Társaság törekszik arra, hogy az Önnek adott tájékoztatás minden esetben a GDPR által meghatározott szabályok teljesítése mellett is a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Kérelmét elsősorban írásban terjesztheti be a Társaságnál az adatvédelmi tisztviselőnek címzett, jelen tájékoztatóban feltüntetett elérhetőségén. Amennyiben Ön azonban szóbeli tájékoztatást kér, úgy személyazonossága igazolását követően a Társaság erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok részére rendelkezésre állnak. Minden más esetben az igényt munkatársunk rögzíti és a kérelem beérkezésétől számított egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja, ellenben erről a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk a kérelmére vagy az intézkedésünket nem fogadja el, úgy jogorvoslattal élhet Társaságunk ellen. Adatkezelési eljárásunkkal kapcsolatos panasszal Ön fordulhat a Nemzeti Adatvédelmi és Információszabadság Hatósághoz vagy a lakóhelye, vagy tartózkodási helye szerinti Törvényszékhez.

Felhívjuk azonban a figyelmét, hogy a Nemzeti Adatvédelmi és Információszabadság Hatóság gyakorlata alapján panaszát akkor fogadja be a Hatóság, hogy ha előbb az adatkezelőhöz, esetünkben tehát Társaságunkhoz fordult, de nem intézkedtünk a kérelmére vagy az intézkedésünket nem fogadta el.

Javasoljuk ezért, hogy először adatvédelmi tisztviselőnkkel vegye fel a kapcsolatot!

Tájékoztatjuk, hogy a jogérvényesítéssel és jogorvoslattal kapcsolatos részletes szabályokat a VOLÁNBUSZ Zrt. Adatvédelmi Szabályzatában olvashatja, amely Szabályzat elérhető a Társaság honlapján (Közérdekű adatok), valamint a Társaságnak a honalapon közzétett elérhetőségi helyein (Közérdekű adatok / elérhetőségi adatok) is.

Budapest, 2022. 02. 08.

*VOLÁNBUSZ Zrt.*